I efteråret meddelte gruppen bag Vikingespillet på Lindholm Høje, at man måtte dreje nøglen om til det næsten 20 år gamle spil.

Efterfølgende besluttede gruppen, at vikingespillet ikke skulle begæres konkurs og at man istedet ville sælge ud af effekter og andet, for at skaffe penge til kreditorerne. Det er nu lykkedes og alle har fået deres penge, oplyser gruppen i en pressemeddelelse.